ديھ بھريون

ديھ بھريون :
پاڪستان جي صوبي سنڌ جي ضلعي مٽياري جي تعلقي مٽياري جي تپي نوبت مري جي ھڪ ديھ جو نالو آھي جنھن ۾ ڳوٺ شھداد جت ۽ ايريگيشن کاتي جو بنگلو-ڏھ دري  واقع آھن.ھن ديھ جون حدون ديھ کڏي ، ديھ چارج 20 يا جاکري جاگير، ديھ صادري،پ ديھ اڏيرو لال جاگير، ديھ سيکاٽ ۽ ديھ ھڪڙا  سان ملن ٿيون. ھن ديھ جي زمين اڪثر زرعي آھي. قدرتي گيس جي پائيپ لائين ھن ديھ ۾ اڏيرولال جاگير مان داخل ٿي جاکري جاگير ۾ نڪري ٿي. ھن ديھ ۾ مختلف واھ يا شاخون وھندڙ ٿيون جن ۾ روھڙي ڪئنال ديھ سيکاٽ کان ديھ صادري طرف وھي ٿو،سلطان پور مائينر ۽ نصير برانچ، ڀونقار ڊسٽريبيوٽري ۽ خالق واھ ديھ کڏي کان ديھ صادري طرف وھن ٿا. گھلو واھ پڻ ھن ديھ ۾ وھندو ھو جيڪو بعد ۾ ڦٽي ويو.ھي ديھ مٽياري جي قومي اسيمبلي واري تڪ NA-223 ۽ صوبائي اسيمبلي جي تڪ PS-59 ۾ شامل آھي.انتظامي طور تي ھي ديھ  اڏيرولال وليج ٿاڻي ۽ اڏيرولال اسٽيشن نالي جي حدن ۾ واقع آهي.

 حوالا 

زمرو:سنڌ جون ديھون